Malvales

**Malvales** je red cvjetnica, sljezolikih bikljaka iz razreda Magnoliopsida, divizija Tracheophyta, carstvo Plantae.

Nekadašnja samostalna porodica *Bombacaceae* Kunth sada je kao potporodica *Bombacoideae* Burnett pripojena porodici Malvaceae, Tiliaceae Juss.se, kao potporodica Tilioideae Arnott,  također priključuje  porodici *Malvaceae*, dok se porodica Elaeocarpaceae DC. smješta u red *Oxalidales*.

Red sljezolikih biljaka uključuje 10 porodica sa 338 rodova i oko 6.000 vrsta.  Većina vrsta su grmovi ili stablašice. Neke vrste poznate su po svojoj lahkoći drveta, dok se  druge upotrebljavaju u kulinarstvu, kao npr. kakaovac (*Theobroma cacao*) i ugroženi rod *Cola*  sa visokim sadržajem  kofeina. Ostale poznate vrste su baobab, pamuk (rod Gossypium), hibiskus i druge.

Mnoge vrste imaju  kosmopolitsko rasprostranjenje u tropima i suptropima, uz ograničeno širenje u umjereni pojas. Znimljiva im je distribucija na Madagaskar, sa tri endemske porodice:  Sphaerosepalaceae, Sarcolaenaceae i Diegodendraceae.

## Opis
Morfologija Malvales je raznolika, s nekoliko zajedničkih karakteristika. Među onima koje se najčešće susreću su palmatni listovi, konatni čašićni listići i specifična struktura i hemijski sastav sjemena. Kora je često vlaknasta izgrađena od mehkih slojeva floem.
## Taksonomija
Rane klasifikacije poput one u Dahlgrenovom sistemu svrstale su Malvales u nadred Malviflorae (koji se također naziva i Malvanae). Porodične granice i opisi "jezgarnih" porodica Malvales:  Malvaceae, Bombacaceae, Tiliaceae i Sterculiaceae, već su dugo problematični. Bliski odnos među tim porodicama, posebno Malvaceae i Bombacaceae, općenito je prepoznat,iako ih je donedavno većina klasifikacijskih sistema podržavala kao odvojene porodice. S brojnim molekularnim filogenijama koje prikazuju vrste Sterculiaceae, Bombacaceae i Tiliaceae kao  parafiletne ili polifiletne, pojavljuje se konsenzus za trend širenja ovog reda i na ove tri porodice. Ovaj prošireni opis Malvaceae prepoznat je u najnovijoj verziji Thorneovog sistema i APG Grupe za filogeniju angiospermi, a i u najnovijoj sveobuhvatnoj obradi vaskularnih porodica i rodova, Kubitzki sistema.
Dominantna porodica u APG II sistemu je proširenija Malvaceae (Malvaceae *sensu lato*) s preko 4.000 vrsta, a slijedi je Thymelaeaceae sa 750 vrsta. Ovaj prošireni opis Malvaceae podrazumijeva porodice Bombacaceae, Sterculiaceae i Tiliaceae. Po starijem Cronquistovom sistemu, red je sadržavao ove četiri porodice j*ezgarnih Malvales plus Elaeocarpaceae i bio je smešten među Dilleniidae. Neke od sada uključenih porodica, Cronquist je postavio u Violales.
 
Na osnovu podataka iz Kataloga života, napravljen je slijedeći kladogram.

## Reference
## Bibliografija
* Alverson, W. S., K. G. Karol, D. A. Baum, M. W. Chase, S. M. Swensen, R. McCourt, and K. J. Sytsma (1998). Circumscription of the Malvales and relationships to other Rosidae: Evidence from rbcL sequence data. *American Journal of Botany* **85**, 876–887. (Available online: Abstract )
* Edlin, H. L. 1935. A critical revision of certain taxonomic groups of the Malvales. *New Phytologist* 34: 1-20, 122–143.
* Judd, W.S., C. S. Campbell, E. A. Kellogg, P. F. Stevens, M. J. Donoghue (2002). *Plant Systematics: A Phylogenetic Approach, 2nd edition*. pp.&nbsp;405–410 (Malvales). Sinauer Associates, Sunderland, Massachusetts. .
* Kubitzki, K. and M. W. Chase. 2003. Introduction to Malvales, pp.&nbsp;12– 16. In K. Kubitzki (ed.), *The Families and Genera of Vascular Plants*, vol. 5, Malvales, Capparales and non-betalain Caryophyllales.
* Barthélemy Charles Joseph du Mortie (1829). *Analyse des Familles de Plantes, avec l'indication des principaux genres qui s'y rattachent*, p.&nbsp;43. Imprimerie de J. Casterman, Tournay.
* Watson, L., and Dallwitz, M. J. (1992 onwards). The families of flowering plants: descriptions, illustrations, identification, and information retrievalThe families of flowering plants: descriptions, illustrations, identification, and information retrieval. http://delta-intkey.com
* Whitlock, B. A. (October 2001). Malvales (Mallow). In: *Nature Encyclopedia of Life Sciences''. Nature Publishing Group, London. (Available online: DOI | ELS site )

## Vanjski linkovi
* Tree of Life Malvales 
* Johansson, J.T. 2013 (and onwards). The Phylogeny of Angiosperms. Published online. http://angio.bergianska.se  [Malvales

(https://bs.wikipedia.org/wiki/Kategorija:Malvales)
Kategorija:Magnoliopsida
Kategorija:Flora Bosne i Hercegovine